cyanic-selkie/wikianc huggingface dataset:
Anna Lührmann
Bakgrunn og utdannelse
Lührmann ble født i småbyen Lich i Landkreis Gießen. Hun tok Abitur i 2002 ved Main-Taunus-Schule i Hofheim am Taunus, og begynte å studere samfunnsvitenskaper ved Humboldt-Universität zu Berlin. Fra 2003 har hun studert politikk og organisasjon ved Fernuniversität Hagen.
Politisk virke
Hun vært aktiv i miljøorganisasjonen Greenteam og i Unge europeiske føderalister. I 1997 ble hun medlem av De grønnes ungdomsorganisasjon, Grüne Jugend, og året også av moderpartiet De grønne. Fra 1998 til 1999 og igjen fra 2001 til 2003 var hun leder for Grüne Jugend i delstaten Hessen. Hun satt også i ledelsen for De grønnes distriktslag i Main-Taunus fra 2000 til 2003.
I 2002 og i 2005 ble hun innvalgt i Forbundsdagen over De grønnes delstatsliste i Hessen.
Katedralen i Port-au-Prince
Historie
Katedralen ble påbegynt i 1884 og stod ferdig i 1915 i rosa og gul stein, med to store tårn på bygningens vestside. Den ble dedisert 13. desember 1928 og ble de det katolske erkebispedømmets domkirke.
Cupolaen på nordre tårn fungerte som det fremre av et par fyr som ledet sjøfarere inn til havns.
Håkon Tveten
Håkon Tveten (født 7. oktober 1910, død 4. juli 2004 i Oslo) var en norsk plateprodusent.
Tveten ledet plateavdelingen i landets første plateselskap Rex, da Elektrisk Bureau i 1934 fikk rettighetene av det tyske Kristall Schallplatten. I 1937 gikk han over til trekkspillavdelingen i Carl M. Iversens musikkforretning i Oslo. Raskt ble han leder for plateavdelingen i Iversen & Frogh og dermed agentur-ansvarlig for Columbia Records. Fast ensemble var Ottar E. Akres trio og Tveten hjalp blant annet den unge Jens Book-Jenssen til å skape seg en karriere som plateartist.
Tveten ordnet i april 1947 den første plateinnspillingen med Alf Prøysen, etter å ha sett ham i et studentrevy-nummer. I 1952 gikk han og Prøysen over til Philips. Senere ledet Tveten Norsk Phonogram Records. Tveten og Prøysen laget i denne tiden flere plater som solgte svært bra.
Fire av Prøysens tekster har melodi av Tveten: Lillebror alene inne, Vårvisa, Havregrøten og Mora og dattera.
Sammen med den meget produktive tekstforfatteren Juul Hansen skrev Tveten sangen Mor kjære mor, som ble innspilt på plate i 1941 av Ivar Ruste. Tveten benyttet psevdonymet H. Conn i dette samarbeidet
Av andre artister han lanserte kan nevnes Arne Bendiksen, Elisabeth Granneman, Søstrene Bjørklund og Vidar Sandbeck.
Familie
Håkon Tveten var broren til operasangeren Hans Tveten.
John Huo Cheng
John Huo Cheng (1926–2023) var katolsk biskop av bispedømmet Lüliang (kurienavn: Fenyang) i provinsen Shanxi i Folkerepublikken Kina.
Liv og virke
Huo Chen, som hadde vært taoist, begynte som katolikk på presteseminar og ble presteviet i 1954. Han ble bispedømmeadministrator i Fenyang i 1990 etter at hans forgjenger fader Zhang Yongzhong fratrådte i en alder av 76 år. Sist gang Fengyang hadde en biskop, var frem til et stykke ut i kulturrevolusjonen. Den 26. februar 1970 ble biskop Simon Lei Zhenxia av Fenyang henrettet.
Han ble bispeviet 4. september 1991, med patriotisk biskop Bonaventure Zhang Xin O.F.M. av Taiyuan som hovedkonsekrator; medkonsekrerende var de patriotiske biskoper Bishop Thaddeus Guo Yingong av Datong og patriotisk biskop Bonaventura Luo Juan (Luo Jung) av Shuoxian.
I 1992 ble hans bispevielse anerkjent av pave Johannes Paul II.
Biskop John Huo Cheng døde den 2. februar 2023.
Episkopalgenealogi
Hans episkopalgenealogi er:
Golf under Sommer-OL 1904
Golf var en olympisk øvelse i sommer-OL i St. Louis i 1904. Det var andre og siste gangen frem til Sommer-OL 2016 i Rio de Janeiro at golf var på OL-programmet. Det ble spilt to turneringer, en single- og en lagkonkurranse, begge for menn.
Jean de Fontaney
Jean de Fontaney eller Hong Shideng (født 18. februar 1643 i bispedømmet Leon i Bretagne i Frankrike, død 16. januar 1710 i Anjou) var en katolsk kinamisjonær tilknyttet jesuittordenen.
Han reiste ut fra Brest den 3. mars 1685 på skuta l'Oyseau som superior for de franske jesuitter som kong Ludvig XIV av Frankrike sendte til Kina. De ankom til slutt Ningpo den 23. juli 1687, og gruppen nådde Beijing den 7. februar 1688. Der fikk de problemer med de portugisiske jesuitter, og reiste derfra i mai.
Han kom til Nanjing og senere til Shanghai, og i 1691 til Suzhou. I 1692 var han tilknyttet den residens for franske jesuitter som var opprettet i Kanton. Han ble så kalt til Beijing av Kangxi-keiseren, og var rektor for jesuittene ved Beitang fra 1692 til 1699. Beitang-kirken ble bygd av Charles de Belleville mellom 1699 og 1703.
Pater Fontaney forlot Kina i 1699 og kom tilbake til Frankrike i 1700 for å hente flere franske misjonærer. I 1701 kom han med åtte jesuitter tilbake til Kanton. Så var han innom Beijing før han igjen reiste tilbake til Europa i 1702.
Resten av livet virket han i Paris blant annet som novisemester, og som rektor ved det kongelige kollegium La Flèche.
Kvinnelandslaget
Kvinnelandslaget viser gjerne til Norges kvinnelandslag i fotball eller Norges kvinnelandslag i håndball, men kan ha flere betydninger innen sport:
Isin
Isin var en oldtidsby i nedre Mesopotamia, rundt 32 km sør for Nippur på stedet for dagens Ishan al-Bahriyat i Iraks provins Al-Qadisiyya.
Historie
Byen Isin lå ved kanalen Isinnitum, en del av en rekke vannveger som knyttet byene i Mesopotamia sammen. Byens skytsguddom var legegudinnen Nintinugga, og et tempel for henne ble bygget der. Isins konge Enlil-bani rapporterte byggingen av et tempel for gudinnen kalt E-ni-dub-bi, et tempel for Sud kalt E-dim-gal-an-na, et tempel kalt E-ur-gi-ra for Ninisina, og dessuten et tempel for guden Ninbgal.
Stedet Isin ble bosatt minst så tidlig som i tidlig dynastisk periode i midten av 2000-tallet f.Kr. og muligens så langt tilbake som i perioden med Ubaid. Mens leirtavlene med kileskrift fra den tiden er blitt funnet, er de første epigrafiske referanser til Isin ikke funnet før i Ur III-perioden.
Detaljene rundt Isins fall som et kongedømme er i liten grad kjente, men en del bevis kan bli satt sammen. Dokumenter indikerer at tilgang til vannkilder representerte et stor problem for byen. Isin opplevde også en form for internt statskupp da Gungunum, den kongelig utpekte guvernøren for provinsene Larsa og Lagasj erobret byen Ur. Denne byen hadde vært hovedsenteret for handelen med Persiabukten, og dette betydde at Isin ble økonomisk forkrøplet. I tillegg forsøkte begge etterkommerne til Gungunum, Abisare og Sumuel (ca. 1905 f.Kr. og 1894 f.Kr.), å kutte Isin fra sin kanaler ved å lede disse om til Larsa. Ved et tidspunkt gikk også Nippur tapt. Og Isin kom seg aldri ovenpå igjen. En gang rundt 1860 f.Kr. erobret en utfordrer ved navn Enlil-bani tronen i Isin, noe som avsluttet det gamle arvelige dynastiet som ble etablert av Ishbi-Erra rundt 150 år tidligere.
Om enn politisk og økonomisk svak greide Isin å beholde sin uavhengighet fra Larsa for minst ytterligere førti år, men til sist underkastet til Larsas hersker Rim-Sin I.
Etter at det første dynastiet i Babylon steg til makt tidlig på 1000-tallet f.Kr. og erobret Larsa, skjedde det betydelige konstruksjoner i Isin. Dette ble avsluttet med en ødeleggelse datert til rundt det 27. året av styret til Samsu-iluna, sønn av Hammurabi, basert på leirtavler som er funnet der.
Kassittene, som overtok i Babylon etter herjingen der i 1531 f.Kr., fortsatte byggeprosjektene i Isin. Den siste betydelige stadium av aktivitet skjedde under det andre dynasti i isin ved slutten av 1000-tallet f.Kr., mest kjent er kong Adad-apla-iddina.
Kultur og litteratur
Ishbi-Erra videreførte mange av kultpraksisene som hadde blomstret i den foregående Ur III-perioden. Han fortsatte å utføre ritualet med det hellige bryllup hvert år. I løpet av dette ritualet spilte eller representerte kongen rollen til den dødelige Dumuzi, og hadde sex med en prestinne som representerte gudinnen for kjærlighet og krig, Inanna (også kjent som Ishtar). Det er antatt at ritualet styrket kongens forhold til gudene som således ville bringe stabilitet og framgang til landet.
Kongene i Isin fortsatte også praksisen med å utpeke sin døtre til de offisielle prestinnene for Sin, måneguden i Ur.
Litteraturen i perioden var også en fortsettelse tradisjonene fra Ur-III. Eksempel ble tradisjonen med den kongelige hymne, sjangre som hadde begynt i foregående tusenår, fortsatt. Mange kongelige hymner som ble skrevet for herskerne i Isin speilet temaer, strukturen, og språket til de i Ur. Tidvis ble hymnene skrevet i førsteperson i kongens stemme, andre ganger var de vanlige menneskers bønn ment for en konges ører (tidvis også en død konge).
Det var i løpet av denne perioden at den sumeriske kongelisten fikk sin endelige form, skjønt den ble benyttet i mange tidligere kilder. Selve fullførelsen av listen synes å lede opp til selve kongeslekten i Isin som fikk mye av sin legitimitet i folks sinn ettersom dynastiet således kunne bli knyttet til tidligere, om enn også legendariske konger.
Arkeologi
Stedet for Isin er en lav, men på betydelig jordvoll som strekker seg rund 1,5 km på tvers og med maksimal høyde på 8 meter. Ishan al-Bahriyat ble besøkt av den amerikanskfødte britiske assyrologen Stephen Langdon for en dags besøk med undersøkelser mens han drev utgravninger ved Kisj i 1924. Det meste av det betydelige arkeologiske arbeidet ved Isin ble utført i 11 sesonger mellom 1973 og 1989 av en gruppe tyske arkeologer ledet av Barthel Hrouda. Men som det er tilfelle med mange steder i Irak, forskningen ble forstyrret av Gulfkrigen (1990-1991) og av Irak-krigen (fra 2003 og fortløpende). Siden slutten på utgravningene har det blitt rapportert om omfattende plyndring av stedet. Selv da de tyske arkeologene hadde begynt deres arbeid var det allerede blitt tungt plyndret.
Osmanthus fragrans
Osmanthus fragrans er en eviggrønn busk eller lite tre i oljetrefamilien.
Den er som regel 3–5 m høy, men kan bli opptil 10 m. Bladene er elliptiske til linjeformede. Blomsterstanden er en kvast som sitter i bladhjørnene. Blomstene er hvite eller oransje og dufter. Blomstringstiden er i september–oktober samtidig som den kinesiske månefesten. Frukten er en purpursvart steinfrukt som er avlang og 1–1,5 cm lang. Arten er utbredt i Asia fra østlige Himalaya, østover gjennom nordlige Burma og Thailand og de kinesiske provinsene Guizhou, Sichuan og Yunnan til Kyushu i Japan.
Kenton
Kenton er et område i nordvestlige London, delvis i distriktet Harrow og delvis i distriktet Brent. Kenton er blitt beskrevet som en rolig, flerkulturell forstad beliggende nordøst for Harrow. I henhold til folketellingen i 2011 har Kenton en befolkning på 12 133 innbyggere.
Stedet er nevnt som landsbyen Keninton i 1231, da den allerede var en veletablert bosetning. Stedsnavnet har betydningen «Cēnas gård» og kommer fra det angelsaksiske personnavnet Cēna og angelsaksiske ordet tun («gård»). Stedsnavnet Kennington samme opprinnelse, men uten forbindelse til samme bonde. Fram til begynnelsen av 1900-tallet var Kenton fortsatt en liten landsby rundt dagens Woodgrange Avenue.
Puben Plough er den første som ble åpnet på stedet, i begynnelsen av det 18. århundre. Bygningen den ligger i nå er ikke den opprinnelige.
Kenton stasjon ble åpnet på linjen London and North Western Railway den 15. juni 1912, mens Northwick Park stasjon, som opprinnelig het Northwick Park and Kenton, ble åpnet 28. juni 1923. Med jernbanen fulgte urbanisering, spesielt i mellomkrigstiden.
Utdannings- og yrkesrådgivning
Utdannings- og yrkesrådgivning skal gis alle elever i den norske grunnskolen og videregående skole.
Den systematiske utdannings- og yrkesrådgivningen begynner i ungdomsskolen for å kunne gjøre elevene i best mulig stand til å foreta bevisste valg av studieprogrammer på videregående skole. Ved overgangen mellom grunnskole og videregående skole skal det særlig legges vekt på hva de ulike studieretningene fører fram til.
Elevene skal få informasjon om grunntrekkene i utdanningsløpene i Norge og andre land, samt få mulighet til å tilegne seg kunnskap om yrker og arbeidsmarked lokalt, nasjonalt og internasjonalt. I tillegg må de ha grundig kjennskap til søknadsprosedyrer og søknadsfrister. Elevene vil også kunne ha behov for å kjenne til mulighetene for å finansiere videregående opplæring og ytterligere studier ved å søke lån og stipend.
I tillegg til rådgivning og informasjon skal to nye fag, Utdanningsvalg i ungdomsskolen og Yrkesfaglig fordypning (YFF) i videregående skole, kunne hjelpe elevene med å skaffe seg kunnskap og erfaringer fra ulike arenaer i skole og arbeidsliv som vil gjøre det lettere å foreta bevisste og veloverveide valg av videre utdanning og yrke.
Informasjonen og rådgivningen må legges opp slik at eleven gradvis kan utvikle kunnskap, selvinnsikt og evne til selv å kunne foreta valg av videre utdanning og fremtidig yrke, uten hensyn til tradisjonelle kjønnsroller.
For å ivareta utdannings- og yrkesrådgivning i et livslangt perspektiv har det vært gjennomført forsøk med partnerskap for karriereveiledning i tre fylker. Gjennom partnerskap mellom utdanningsmyndigheten i fylket, NAV, partene i arbeidslivet og andre naturlige samarbeidspartnere, har det i en del fylker blitt opprettet karrieresentre som tilbyr utdannings- og yrkesrådgivning (karriereveiledning) til voksne som er ferdig med grunnutdanningen, og flere er fylker er i gang med planlegging av slike partnerskap. Karrieresentrene skal også kunne bidra med kompetanseheving for rådgivere i grunnskolen og videregående skole.
Universitetene og flere av høyskolene har egne avdelinger eller sentre for utdannings- og yrkesrådgivning der studentene kan få rådgivning dersom de ønsker det.
Matthias Gu Zheng
Matthias Gu Zheng (født 1944 i Kina) er katolsk undergrunnsbiskop av bispedømmet Xining i provinsen Qinghai i Folkerepublikken Kina.
Utdanningsreform
Kjente reformer
Mange pedagoger mener at alt som møter elevenes behov vil fungere bedre. Dette ble påbegynt av Maria Montessori og blir fremdeles praktisert i Montessoriskoler. Konservative programmer er ofte basert på klasseromsundervisning, som blant de konservative er ansett for å være den mest hensiktsmessige metoden for å sikre kvalitet i undervisning av fag i en logisk rekkefølge til flertallet av Myers-Briggs temperamenter ved å undervise fakta. Programmer som tester individuell læring og opplæring til ekspertnivå i et fag, viser seg ifølge staten Kentucky å være mer effektive enn gruppeinstruksjon med sammensatte timeplaner (se referanse til KERA under). Skoler med begrensede ressurser, som de fleste offentlige skoler, skoler i den tredje verden og misjonsskoler, bruker grammatikk-skole opplegget. Lancasterskoler foreslår å bruke studenter som lærere. Hvis kulturen ligger til rette for det, kan det økonomiske opplegget for Lancasterskole redusere kostnader enda mer. Men mye av suksessen ved Lancasters «skoleøkonomi» skyldes at barna var beboere i en sterkt utpreget handelskultur. For å være effektive må klasseromsinstruksjonen variere undervisningen etter studentenes oppmerksomhet, som kan være så ofte som hvert andre minutt for unge barn. Dette er en viktig del av Marva Collins-metoden. Myers-Briggs temperamentene faller i fire hovedkategorier, hver forskjellig nok til å tilfredsstille forskjellige utdanningsteorier. Mange utviklingspsykologer sier at det kan være sosialt hensiktsmessig å undersøke temperamenter med spesielle særegenheter. Noen av Myers-Briggs temperamenter er kjent for å være tilpasset utdanning uten teori. Derfor nå effektive undervisningsopplegg reise og besvare «hvilken» og «hvorfor»-spørsmål, for å undervise studenter med «intuitive» (Myers-Briggs) egenskaper. Filosofer identifiserer uavhengig, logisk tenkning som en forutsetning for det meste av vestlig vitenskap, teknikk, økonomi og politisk teori. Derfor bør hvert utdanningsprogram som ønsker å forbedre elevenes standpunkt i politisk, helsemessig og økonomisk atferd, inkludere sokratiske undervisningstimer for å undervise logisk og kritisk tenkning.
Matthias Gu Zheng
Han har tilbragt årevis i en fangeleir i Qinghai.
Utdanningsreform
Kjente reformer
Betydelige ressurser og tid kan bli spart ved å tillate elever å prøve utenfor klassene. Dette øker også motivasjon, selvstudier og reduserer kjedsomhet og disiplinærproblemer.
For å fremme voksenopplæring har de fleste samfunn et gratis bibliotek. Det kan starte beskjedent som et par hyller i en butikk eller offentlig bygning, med donerte bøker. Det er viktig at noen passer på dem for å beskytte bøker for hærverk. Ved voksenopplæring får man hver krone tilbake mange ganger ved å tilby konkrete muligheter for voksne. Gratis biblioteker er også en kraftig ressurs for skoler og bedrifter. Nye programmer basert på moderne læringsteorier burde mengdemessig undersøkes for effektivitet, som gjort av KERA (referanse nedenfor).
En kjent reform av utdanningssystemet i Massachusetts foregikk i 1993.
Den nåværende stemningen blant elevene gjenspeiler tidligere initiativer til skolereformer som fokuserer på involvering av foreldre, lokalsamfunn og andre former for deltagelse i skolene. På den andre siden blir det funnet en betydelig mengde suksess i skolen på grunn av den innebygde forskjellen: Elevenes mening er sentral for daglige undervisningsopplevelser fordi elevene tilbringer hele dagen der. Mange undervisere i dag jobber hardt for meningsfylt elevengasjement i klasserommene sine, mens skolens administrasjon, medlemmer av styret og valgte representanter må lures for å høre hva elevene har å si.
I Taiwan på 1990-tallet og senere, forsøkte en gruppe å prioritere resonering rundt harde fakta og redusere betydningen av sentral kontroll og normerte tester. Alle var enige om at det var problemer. Tiltakene ble begrenset fordi det var liten enighet rundt målene for utdanningsreformene, og derfor hvordan man skulle fikse problemene. Innen 2003 hadde utdanningsreformen fått avslag.
Litteratur
Marva Collins' Way by Marva Collins See Laurie James, Outrageous Questions: Legacy of Bronson Alcott and America's One-Room Schools, New York, 1994.
Thaumantis
Thaumantis er en slekt av sommerfugler som hører til gruppen Amathusiini i underfamilien ringvinger (Satyrinae) i den store familien flikvinger (Nymphalidae).
Utseende
Ganske store, brunlige sommerfugler med avrundede, brede vinger. Vingene har metallisk blå felter på oversiden.
Levevis
Amathusiini er skogsinsekter. De voksne sommerfuglene er lite aktive og sitter mest stille, godt hjulpet av kamuflasjen. De flyr sjelden langt om gangen. Mange arter flyr helst i skumringen, og kommer til lys, noe som er ganske uvanlig for dagsommerfugler. De blir tiltrukket av gjærende frukt og fersk møkk, som de drikker fra. Larvene er lite kjente, men ser ut til for det meste å leve på enfrøbladete planter, blant annet bananplanter, palmer og bambus. Amathusiini finnes bare i Sørøst-Asia.
Utbredelse
Slekten er utbredt fra Sikkim i vest til Borneo i øst.
Bergens Svømme & Livredningsklub
Bergens Svømme & Livredningsklub (BS-LK) er etablert i Bergen 21. januar 1910.
Klubben er i dag en klubb med omtrent 1500 medlemmer i alle aldre og på alle nivå. Klubben var frem til våren 2011 en av de 4 moderklubbene til eliteklubben Bergenssvømmerne (BS), men er nå en selvstendig klubb.
Blant klubbens konkurranse-svømmere gjennom tidene, er det medlemmer som har deltatt i NM, EM, verdenscup-stevner og i ungdoms-OL i løpet av det siste året. I 1972, 1976 og 1992 hadde BS-LK sågar to svømmere som deltok i OL.
Klubben består idag av 6 gjenger: F-, E-, D-, C-, B- og A-gjengen som trener i 25m basseng på Ortun skole, Fyllingsdalen i Bergen, og i en naturlig progresjon rykker svømmerne gradvis opp i systemet. De dyktigste svømmerne befinner seg i A-gjengen. Klubben har en god bredde, fra unge svømmere, til eldre seniorsvømmere.
BS-LK driver også med rygg-, bryst- og crawlsvømmekurs. På svømmekursene får svømmerne trent inn de grunnleggende teknikkene til den respektive svømmearten. I tillegg tilbys kurs i vanngym/vannaerobic, svømmekurs for voksne og triathlon-trening. Klubben har heltidsansatt trener, deltidsansatt ungdomstrener og andre trenere ansatt. De fleste trenerne er tidligere svømmere.
Øvre Volta under Sommer-OL 1972
Øvre Volta under Sommer-OL 1972. En mannlig sportsutøver fra Øvre Volta, nåværende Burkina Faso, deltok i friidrett i Sommer-OL 1972 i München. Det var første gangen som Øvre Volta deltok i et OL, de vant ingen medaljer.
Øyvind Eide
Eide er utdannet med mastergrad fra Norges idrettshøgskole der hans hovedoppgave hadde tittelen «Spillerutvikling i fotball». Han har praktisk erfaring som trener i Skeid, der han hadde oppgaver som trener for aldersbestemte lag, og var assistent på juniorlaget med Ronny Holmedal som hovedtrener.
I 2007 ble Eide hentet til Kongsvinger som spillerutvikler. Fra 2009 ble Eide assistenttrener i klubben og tok over hovedansvaret for A-laget i september samme år da Tom Nordlie gikk til Fredrikstad Fotballklubb. Han ledet laget mot opprykk fra 1. divisjon i 2009 da han var hovedtrener i denne perioden.
Fra 2012 til 2016 ledet han Stabæk Fotball Kvinner i Toppserien. Laget vant NM i fotball for kvinner 2012 og Toppserien 2013. Han ble etterfulgt senhøstes 2016 av Vanja Stefanovic.
Jack Charlton
John «Jack» Charlton (født 8. mai 1935 i Ashington i Northumberland, død 10. juli 2020 ) var en britisk fotballspiller og trener/manager. Han spilte alle sine klubbkamper for Leeds United AFC på 1950-, 1960- og 1970-tallet og var midtstopper på som vant VM i fotball i 1966. Senere var han trener og manager, mest kjent som landslagstrener for. Charlton var offiser av Order of the British Empire.
Tidlige år
Charlton kom fra en familie med fotballtradisjoner, ettersom hans mors fetter var Jackie Milburn og hans yngre bror var Bobby Charlton. Fotballkarrieren føltes nok et stykke unna for Jack da han jobbet i kullgruven, og senere søkte opptak til politiet. Leeds United hadde imidlertid oppdaget at han kunne spille fotball. Da Charlton fikk valget mellom å møte til opptaksprøve hos politiet og prøvespille for Leeds, valgte han fotballen. I 1952 signerte han kontrakten som gjorde ham til profesjonell fotballspiller.
Sen oppblomstring
Han ble totalt overskygget av broren Bobby som på 1950-tallet spilte for Manchester United og det engelske landslaget. I 1961 var Charlton på nære nippet til å bli lagkamerat med broren, men hverken Manchester United eller Liverpool FC, som også var interessert, var villige til å betale det Leeds forlangte i overgangssum. Men så skulle Leeds Uniteds storhetstid snart begynne. Fra ungdomsavdelingen kom nå en rekke spillere som skulle bli til det laget som ble kalt «Super Leeds», og Charlton ble en viktig del med sin erfaring.
Mester på landslag og klubblag
Denne erfaringen og etter hvert dyktigheten i forsvaret ville Alf Ramsey også benytte seg av. I oppbyggingen av et landslag som kunne bli verdensmester på hjemmebane, ble Charlton en av de viktigste faktorene. 30 år gammel debuterte han på landslaget, og ble verdensmester i 1966. Året etter, i 1967 ble han kåret til årets spiller i England. Endelig i 1969 ble han ligamester med Leeds og han vant flere trofeer med «Super Leeds».
Manager-karriere
Etter at skader tvang Charlton til å legge opp som aktiv i 1973 ble han tilbudt managerjobben i Middlesbrough FC, som da lå på andre nivå i ligasystemet. Etter den første sesongen rykket laget opp med så klar margin at Charlton ble den første manager for et lag under øverste nivå som fikk tittelen «Årets manager». Han sa opp jobben i Middlesbrough i april 1977 for å være ledig til å ta over som landslagstrener for England, men han fikk ikke den jobben. I stedet tok han over i Sheffield Wednesday FC, en jobb han hadde fram til 1983. Etter et par år tilbake i Middlesbrough og i Newcastle United FC, tok han en liten pause fra fotballen.
I 1986 fikk han så jobben som landslagstrener for, og tok det irske landslaget til EM i 1988 og til to VM-sluttspill, i 1990 og i 1994. Denne suksessen gjorde ham til tidenes mest populære engelskmann i Irland. Etter at Irland ikke greide å kvalifisere seg for EM-sluttspillet i 1996 i England, fant han ut at det var på tide å takke for seg.
Tucholaskogen
Tucholaskogen (polsk: Bory Tucholskie, kasjubisk: Tëchòlsczé Bòrë, tysk: Tucheler Heide) er en vidstrakt skog ved byen Tuchola i det nordlige Polen. Skogen ligger mellom elvene Brda og Wda.
Området er en del av den baltiske landrygg, som ble dannet av morener i den siste istiden. Det består av lave åser og over 900 innsjøer og vann. Skogen består av tett gran- og furuskog, og den har et flateinnhold på 1200 km², og er en av de største skogene i Sentral-Europa. I 1996 ble Tucholaskogen nasjonalpark opprettet, med et areal på 46,13 km².
2002
2002 (MMII) i den gregorianske kalenderen var et år uten skuddag som begynte på en tirsdag.
Brugge og Salamanca ble valgt til europeiske kulturhovedsteder for 2002.
Sevier Lake
Sevier Lake ligger i den sørlige delen av Sevierørkenen i Millard County, Utah. Sammen med Store Saltsjø og Utah Lake er Sevier Lake en av de største delene som er igjen etter Lake Bonneville.
Norbert Lammert
Norbert Lammert (født 16. november 1948 i Bochum, Nordrhein-Westfalen) er en tysk konservativ politiker (CDU). Han var fra 2005 til 2017 president for Forbundsdagen, det tyske parlamentet. Før han ble forbundsdagspresident var han parlamentarisk statssekretær i Helmut Kohls regjering fra 1989 til 1998, og visepresident i Forbundsdagen mellom 2002 og 2005.
Utdannelse
Etter Abitur (artium) i 1967 avtjente Lammert frem til 1969 verneplikten. Deretter studerte han statsvitenskap, sosiologi, nyere historie og sosialøkonomi ved universitetet i Bochum og universitetet i Oxford (Storbritannia). I 1972 tok han hovedfag, og i 1975 doktorgraden ved universitetet i Bochum, med avhandlingen Lokale Organisationsstrukturen innerparteilicher Willensbildung – Fallstudie am Beispiel eines CDU-Kreisverbandes im Ruhrgebiet.
Familie
Norbert Lammert er gift og har fire barn.
Parti
Lammert ble medlem av CDU i 1966. Fra 1978 til 1984 var han nestleder for Junge Union i Westfalen-Lippe. Han var fra 1986 til 2008 medlem av CDU-styret i Nordrhein-Westfalen, og formann for CDUs partilag i Ruhrområdet.
Parlamentsmedlem
Fra 1975 til 1980 var han rådsherre i byen Bochum.
Fra 1980, til valget i 2017, var han medlem av det tyske parlamentet. Her var han fra 1983 til 1989 nestformann for utvalget for valgkontroll, immunitet og forretningsorden. Han var fra 1998 til 2002 kultur- og mediepolitisk talsmann for CDU/CSU-fraksjonen i det tyske parlamentet.
Han ble valgt til visepresident for Forbundsdagen den 17. oktober 2002, og var president i Forbundsdagen fra 11. oktober 2005 til 2017.
Offentlige verv
Den 21. april 1989 ble han parlamentarisk statssekretær i det føderale utdannelses- og vitenskapsdepartementet. Etter valget i 1994 skiftet han over til næringsdepartementet, og endelig den 15. mai 1997 til transportdepartementet. Etter valget i 1998 måtte regjeringen gå av.
Trinitésykehuset
Trinitésykehuset var et hospital i Port-au-Prince, hovedstaden i Haiti. Det drives av Médecins Sans Frontières (MSF). Her var det akuttmottak, ett av fire som organisasjonen driver i byen (2010).
I 2012 ble sykehuset lagt ned og driften flyttet til Nap Kenbé-sykehuset i bydelen Tabarre.
Det nasjonale palass i Haiti
Det nasjonale palass i Haiti (eller Presidentpalasset) ligger i Port-au-Prince og er residens for Haitis president. Det ble sterkt skadet under jordskjelvet i Haiti i januar 2010.
Historie
Et tidligere palass, det nåværende palassets umiddelbare forløper, ble ødelagt av en kraftig eksplosjon i 1912 som tok livet av daværende president Cincinnatus Leconte og hundrevis av soldater. Et enda tidligere palass ble ødelagt under et opprør i 1869.
Den nåværende bygning ble bygd i 1918 og var tegnet av Georges Baussan, en ledende haitisk arkitekt den gang.
I likhet med en rekke andre offentlige bygninger i Haiti står Nasjonalpalasset i den franske renessansearkitekturs tradisjon. Det er to etasjer høyt og inngangspartiet har en pedimentert portiko med fire joniske søyler. Taket har fire kupler såvel som flere gavler, og hele palasset er hvitmalt.
Jorskjelvskader
Den 12. januar 2010 ble palasset sterkt skadet av et jordskjelv med en momentmagnitude på 7,0.
Basilique Notre-Dame de Fourvière
Basilika Notre-Dame de Fourvière (norsk: Notredamebasilikaen på Fourvière-åsen) er en (liten) basilika, reist på Fourvièrehøyden i Lyon.
Kirken er oppført i romansk, nybysantinsk stil mellom 1872 og 1896. Karakteristisk er de store bysantinske korsene på kirketårnene. I kirkens indre finnes mosaikker, tresnitt og malerier.
Anlegget inneholder to kirker, den ene oppå den andre. Det øvre kirkerom er rikt ornamentert, mens det lavere har en enklere form. Fourvièrekirken er viet til jomfru Maria, som hevdes å ha reddet Lyon fra pesten i 1643. En liten kirke ble dengang reist i takknemlighet. Hvert år viser befolkningen på nytt sin takknemlighet til jomfru Maria, ved å tenne lys over hele byen i det som kalles Fête des Lumières (lysfesten).
Basilika Notre-Dame de Fourvière regnes som ett av Lyons vartegn. Kirken er fra 1998 oppført på UNESCOs liste over verdens kulturarv sammen med andre historiske steder i Lyon.
CGI:IRC
CGI:IRC er et Perl/CGI-program som lar brukeren få tilgang til IRC fra en nettleser. Programmet er utviklet med fokus på fleksibilitet og har mange funksjoner som for eksempel en IRC gateway for et IRC-nettverk, et diskusjonsrom for et nettsted eller for å gi adgang til IRC for brukere som befinner seg bak en begrensende brannmur.
CGI:IRC har et grensesnitt likt mange GUI IRC-klienter, med en fane for hver kanal, brukerliste og opsjonsfane (tilgjengelig i moderne, versjon 5+ nettlesere). Gamle nettlesere nedgraderes til et enkelt vindu med tregere oppdatering av brukerlisten.
Bruksanvisning for CGI:IRC
Det fins flere hurtigtaster, tabulatorfullføring (tab completion) som fullfører et nick (kallenavn) eller kanalnavn når du trykker tab samt alt+nummer som går direkte til det vindusnummeret (vinduene er nummerert fra venste – Status er 0 osv.).
Følgende servere tilbyr CGI:IRC:
Almoloya de Alquisiras
Almoloya de Alquisiras er en kommune og en landsby sør i delstaten México i Mexico, rundt 75 km fra delstatshovedstaden Toluca. Den har et areal på 167,38 km², og hadde 14 856 innbyggere i 2010. Den ligger på en høyde av 3000 moh.
Navnet Almoloya er nahuatl og betyr «Stedet hvor det strømmer opp vann».
Peter Fang Jianping
Peter Fang Jianping (født 1969 i Guye i Tangshan i Folkerepublikken Kina) er katolsk biskop i bispedømmet Tangshan (kurienavn: Yongping) i provinsen Hebei i Folkerepublikken Kina.
Prest
Han ble presteviet i 1989 etter studier ved presteseminaret i Shijiazhuang i provinsen Hebei, og var deretter sogneprest frem til år 2000.
Venice
Venice er et distrikt i det vestlige Los Angeles i California i USA.
Venice er best kjent for sine kanaler og strender, men har også et mer eller mindre bohemsk nabolag og en fargerik strandpromenade. Venice er også kjent for skateparken.
Peter Fang Jianping
Biskop
Vatikanet advarte mot ordinasjonsplanene i forkant, blant annet offentlig, den 4. januar. Vatikanets pressetalsmann Joaquin Navarro-Valls sa: «Jeg må gi uttrykk for Den hellige Stols overraskelse og skuffelse, fordi denne beslutning kommer på en tid da det fra alle sider høres stemmer som reiser ekte håp om en normalisering av forbindelsene mellom Den hellige Stol og Beijing. Denne handling oppsetter hindringer som uten tvil hindrer denne prosess.»
Det ble kjent at alle fem var under sterkt press for å la seg bispevie. De tre yngre, hvorav Fang Jianping var en, var særlig plaget av tvil.
Biskop Fang kontaktet senere Pavestolen om legitimering av sitt embede, og fikk det. Etter dette, var han selv involvert i en fra Romas side sett illegal bispevielse da han i 2006 var en av ni biskoper som var med på bispevielsen av Joseph Ma Yinglin, som ble biskop av Kunming.
Den 31. juli 2008 løp biskop Fang en etappe av fakkelstafetten med «den olympiske ild» da den var i Tangshan. I 2010 ble han ordinær biskop av Tangshan.
Episkopalgenealogi
Hans episkopalgenealogi er:
Juchitepec
Juchitepec er en kommune sørøst i delstaten México i Mexico. Den grenser til kommunene Chalco, Ayapango og Tenango del Aire i nord; Chalco og det administrative distriktet Milpa Alta (i Det føderale distriktet) i vest; kommunene Tepetlixpa, Totolapan og Tlalnepantla (de to siste i delstaten Morelos); og Amecameca, Ozumba, Tepetlixpa og Ayapango i øst.
Jucitepec hadde 23 497 innbyggere i 2010. Den har et areal på 149,56 km².
Kommunens administrasjonssentrum er Juchitepec de Mariano Rivapalacio, som har om lag 16 000 innbyggere. I tillegg til denne er det én annen landsby i kommunen, Cujingo, med i overkant av 6 000 innbyggere.
Navnet Juchitepec kommer fra nahuatl Xochiltepetl, som betyr «Blomsteråsen».
Niklas Gudmundsson
Niklas Lars Roger Gudmundsson (født 29. februar 1972 i Trönninge) er en svensk tidligere fotballspiller. Gudmundsson, som var spiss, har spilt for Blackburn Rovers i Premier League, Ipswich Town i Division 1, samt for Halmstads BK, Malmö FF og IF Elfsborg i Allsvenskan.
Gudmundsson spilte første kamp i Allsvenskan juni 1989, da han kom inn som innbytter for Halmstads BK mot IK Brage.
Gudmundsson har også spilt sju kamper for Sveriges herrelandslag i fotball, samt deltatt for Sverige i sommer-OL 1992. Han spilte for Sverige i Ungdoms-VM i 1991.
Ljabrubakken (Oslo)
Ljabrubakken (1–19, 2A–50) er en vei på Ljabru i bydel Nordstrand i Oslo. Den går fra Ekebergveien til Ljabruveien. Den ble tidligere regnet som en del av Ekebergveien (og var en del av den fredrikshaldske kongevei), men Ekebergveiens løp er lagt om helt i sør.
Veien fikk navn i 1924 etter Ljabru hovedgård, som ligger nederst i bakken.
I nr. 7 er Nordstrandhjemmet (kommunalt fra 2003).
Kristin Holte
Kristin Holte (født 29. mars 1986 ) er en norsk functional fitness-utøver og ernæringsfysiolog mest kjent for sine resultater i CrossFit Games. Hun er opprinnelig fra Hokksund i Viken, er bosatt i Nittedal, og er datter av langrennsløperen Geir Holte.
Oslo tingrett
Oslo tingrett er Norges største domstol. Her behandles ca. en femtedel av alle sivile tvister og straffesaker i landet. I 2017 ble det behandlet over 16 731 saker i Oslo tingrett. Dette fordeler seg på 2401 straffesaker (meddomsrett), 11804 enedommersaker og 2526 sivile saker. I 2018 hadde Oslo tingrett en bemanning på ca. 250 personer, av disse var ca. 70 dommere, 38 dommerfullmektiger, 73 saksbehandlere, 48 administrativt ansatte og 28 ansatte tilknyttet fellestjenestene for Oslo tinghus. Tingretten er delt inn i åtte rettsavdelinger med avdelingsledere, i tillegg er det en administrasjonsavdeling med direktør.
Kristin Holte
Hun begynte for alvor med CrossFit og functional fitness i 2012 og ble raskt Norges beste, for så å hevde seg internasjonalt. Hun har oppnådd en rekke priser og har pallplasseringer i større internasjonale konkurranser inkludert å vinne Nordic Showdown og Europas største turnering, Battle of London. I 2014 kvalifiserte hun seg første gang til CrossFit Games i USA, siden har hun deltatt ytterligere syv ganger.
Oslo tingrett
Ankedomstol er Borgarting lagmannsrett.
Kristin Holte
Kristin Holte la opp i januar 2022.
Hun var med i innspillingen av «Mesternes mester» sommeren 2022 og serien ble sendt på NRK i 2023. Hun ble temavinner i program 2, 5, 7 og 9 og satte også rekord i Kronidioten med 40 runder pluss 4 hinder. Holte kom helt til finalen sammen med Olaf Tufte, men Tufte ble for sterk og vant.
Hun gav ut boken ''3-2-1-go! - styrke, skills og mental trening'' sammen med Sara Lossius januar 2023.
Kirill
Patriark Kirill (russisk: Патриарх Кирилл; født Vladimir Mikhajlovitsj Gundjajev [Владимир Михайлович Гундяев], den 20. november 1946 i Leningrad i Sovjetunionen) er den russisk-ortodokse patriark av Moskva og hele Russland, og dermed overhode for den russisk-ortodokse kirke. Han ble valgt den 27. januar 2009, etter å ha vært locum tenens siden 6. desember 2008 av patriarkalsetet etter patriark Aleksij IIs død. Han ble formelt innsatt i embedet den 1. februar 2009.
Bakgrunn
Kirill – født Vladimir Mikhajlovitsj Gundjajev – er selv sønn av en prest, og begynte på Leningrad presteseminar i 1965.
I 1970 ble han teol.kand. med et eksamensarbeide om kirkens hierarki, etter at han den 3. april året før hadde mottatt tonsuren av metropolitten av Leningrad og Novgorod, og blitt viet til hierodiakon of hieromunk, da han også fikk navnet Kirill.
Etter avslutning av prestestudiene ble han i 1970 sekretær for metropolitt Nikodim (Rotov) av Leningrad. I 1971 ble han utnevnt til Moskvapatriarkatets representant til Kirkenes Verdensråd og har siden da vært aktivt involvert i Moskvapatriarkatets økumeniske arbeid. Han var rektor for det ortodokse presteseminar i Leningrad 1974-84.
Biskop
14. mars 1976 ble han viet til biskop av Vyborg og hjelpebiskop i Leningrad bispedømme. Han fikk tittelen erkebiskop (men var fortsatt hjelpebiskop) i 1977. Fra 1978 til 1984 hadde han ansvaret for de stavropegiale menighetene i Finland. Den 26. desember 1984 ble han erkebiskop av Smolensk og Vjazma (bispedømmet omdøpt til Smolensk og Kaliningrad i april 1989), fra februar 1991 som metropolitt. 14. november 1989 ble han formann for Moskvapatriarkatets mellomkirkelige avdeling og permanent medlem av Den hellige synode.
Journalister i avisene Kommersant og Moskovskij Komsomolets anklaget Kirill for å ha profittert på og misbrukt det privilegium for tollfri import av sigaretter som kirken ble gitt på midten av 1990-årene og kalte ham «tobakksmetropolitten». Angivelig var kirkens mellomkirkelige avdeling blitt Russlands største leverandør av utenlandske sigaretter.
Patriark
Han ble i 2009 patriark av Moskva og hele Russland, og dermed overhode for den russisk-ortodokse kirke. Han ble valgt den 27. januar 2009, etter å ha vært locum tenens siden 6. desember 2008 av patriarkalsetet etter patriark Aleksij IIs død. Valget ble foretatt av et gremium bestående av 702 delegater fra om lag 30 nadjonaliteter fra 64 land som representerte presteskap og lekfolket i alle bispedømmer samt representanter for de kirkelige institusjoner, hvorav hver tiende delegat var kvinne. Metropolitt Kirill ble valgt med 508 av 677 gyldige stemmer mot Kalugas og Borovsks metropolitt Kliment, Moskvapatriarkatets kansellisjef, som fikk 169 stemmer. Metropolitt Filaret, overhuve for den ortodokse kirke i Hviterussland, som var den tredje kandidaten som den russisk-ortodokse kirkes biskpemøte hadde utsett, trakk tilbake sitt kandidatur til fordel for metropolitt Kirill innen kirkemøtet gikk til avstemning. Metropolitt Vladimir av Kiev, overhode for Moskvapatriarkatets kirke i Ukraina, uttalte også sin støtte for metropolitt Kirill før avstemningen. Han ble formelt innsatt i embedet den 1. februar 2009.
I november 2011 reiste patriarken til Damaskus. Der møtte han Ignatius IV, patriark for den antiokensk-ortodokse kirke, og oppfordret det syriske folk til å overvinne sine motsetninger på ferdelig vei.
I august 2012 ble Kyrill asewt første russisk-ortodokse kirkelige overhode som beøkte Polen. Under den fire dager lange reisen undertegnet han i en høytidelig seremoni i kongeslottet i Warszawa, sammen med den katolske erkebiskop Józef Michalik, formann for den polske katolske bispekonferanse, et fellesbudskap til Russlands og Polens folk, der de to kirker forpliktet seg til å virke for de to lands forsoning.
Russlands krig mot Ukraina
Kirill har omtalt Russlands invasjon av Ukraina 2022 som aktuelle hendelser og har unngått å bruke begreper som krig eller invasjon.
Moskva-patriarkatet ser på Ukraina som en del av sitt kanoniske territorium. Kirill mener den russiske armén har valgt en veldig riktig vei og gir åpen støtte til krigføringen mot Ukraina.
6. mars 2022, under en messe for å feire det som i russisk-ortodoks tradisjon kalles tilgivelsessøndagen, forsvarte han Russlands angrep mot Ukraina og hevdet at det var nødvendig å støtte Donbas. Han hevdet at Ukraina i 8 år har begått et folkemord i Donbas-regionen. Han hevdet at Ukraina vil påtvinge Pride-parader på folket. Han mente at man kan ikke tilgi uten at det først er rettferdighet, ellers er det kapitulasjon og svakhet.
27. mars 2022 uttrykte Kirill sin støtte for russiske styrker i Ukraina, priset dem for å utføre sin militære plikt, og ønsket dem hjelp fra Gud.
3. april 2022, etter Butsja-massakren, i hovedkatedralen for den Russiske Armé, berømmet han de russiske soldatene i Ukraina og hevdet at Russland er fredelig.
Reaksjoner
16. mars 2022 ble et videomøte avholdt mellom patriark Kirill og pave Frans. Pave Frans advarte Kirill mot å gjemme seg bak religion for å rettferdiggjøre væpnet aggresjon og erobring, og sa at selv om man tidligere har man snakket om hellig krig eller rettferdig krig, så går ikke det lenger.
Den russisk-ortodokse St Nikolas-kirken i Amsterdam, Nederland har sagt at det ikke lenger er mulig å funksjonere innenfor Moskva-patriarkatet på grunn av Kirill sin holdning til Russlands invasjon av Ukraina, og søker i stedet kontakt med patriarken i Konstantinopel.
Den ortodokse kirken i Litauen har markert at de tar avstand fra det politiske synet og virkelighetsforståelsen til Kirill.
Også i Tyskland, Polen, de baltiske landene og USA har russisk-ortodokse ledere tatt avstand fra Kirill på grunn av hans forhold til den militære spesialoperasjonen mot Ukraina.
10. april 2022 offentliggjorde 200 prester fra den ukrainske ortodokse kirke under Moskva-patriarkatet en åpen anmodning til biskopene i andre østlige ortodokse kirker om å samles for å vurdere om Kirill har begått kjetteri ved å preke om doktrinen om den russiske verden. De så det som en moralsk forbrytelse å velsigne krigen mot Ukraina og fullt ut støtte den aggressive naturen til russiske styrker på ukrainsk territorium. De anførte at de kan ikke fortsette med noen form for underordning for Moskva-patriarken. De anmodet om at biskopmøtet skulle ta fra ham retten til å holde den patriarkale tronen.
Don Carlos
Don Carlos (født 29. juni 1952 i Kingston) er en jamaicansk reggaeartist. Hans egentlige navn er Euvin Spencer.
Don Carlos vokste opp i bydelen Waterhouse i hovedstaden Kingston. I 1973 startet han sin musikalske karriere ved å grunnlegge vokalgruppa Black Uhuru sammen med Garth Dennis, som senere ble med i reggaegruppen The Wailing Souls, og Derrick Ducky Simpson. Bare ett år senere brøt Don Carlos med Black Uhuru og begynte sin solokarriere. Don Carlos er en høyt respektert rastaman og musiker innenfor reggaemusikken, han er fortsatt aktiv som reggaeartist.
Sigvart Dagsland
Sigvart Dagsland (født 18. oktober 1963 i Stavanger) er en norsk sanger, pianist, komponist, tekstforfatter og arrangør. Han skriver og fremfører musikk i en melodiøs popstil. Han har utgitt 20 soloalbum og har solgt over 500 000 plater. Dagsland er blitt nominert til Spellmannspris tre ganger i pop-klassen og vant Spellemannprisen 1990 for albumet Alt eg såg. I 1994 fikk han NOPA-prisen Årets verk for «Stup», og i 2009 fikk han Prøysenprisen. Han har også blitt nominert til Hitawards.
I starten av karrieren var det særlig Erik Hillestad som skrev tekstene, med bidrag også fra Gunnar Roalkvam. Siden tusenårsskiftet har han skrevet tekstene selv sammen med Mike McGurk.
Han turnerer jevnlig over hele landet, ofte med stort band og tidvis i intimformat.
Innocens XI
Pave Innocens XI (født Benedetto Odescalchi 16. mai 1611 i Como i hertugdømmet Milano, død 12. august 1689 i Roma) var pave fra 1676 til 1689.
Sigvart Dagsland
Han vokste opp på Stokka i Stavanger. Som tolvåring ble han med i Stavanger Domkor som guttesopran og gikk i 1978 over som tenor i Sentralkoret for Stavangerskolene. Han har storfag i juss (1. og 2. avdeling) og grunnfag i nordisk litteratur og språk fra Universitetet i Bergen. Sigvart Dagsland startet bandet Tor og Liv i 1980. Han bor i Bergen, er gift med musikeren Karoline Krüger og far til døtrene Sophie og Emma. Han er fadder til Emma Tallulah Behn.
Diskografi
I tillegg medvirker Sigvart på blant annet disse platene:
I tillegg har Dagsland skrevet teatermusikk, og vært korist blant annet for Sissel Kyrkjebø, Jahn Teigen og Karoline Krüger.
Flere artister har spilt inn låter av Dagsland, deriblant Sissel Kyrkjebø, Bjarne Brøndbo, Maria Solheim, Maria Arredondo og Lill Lindfors.
Innocens XI
Bakgrunn
Benedetto Odescalchi stammet fra en rik kjøpmannsfamilie og ble oppsedet av jesuittene i Como. Han studerte først jus i Roma; senere fortsatte han studiet i
Pave Urban VIII utnevnte ham til apostolisk pronotar.
Kardinal
Han ble utnevnt av pave Innocens X i 1645 til kardinaldiakon med Santi Cosma e Damiano som diaconia, og ble siden legat i Ferrara. I 1650 ble han utsett til biskop av Novara, men gikk av seks år senere til fordel for sin bror Giulio, og vendte tilbake til Roma.
Pave
Han ble valgt til pave den 21. september 1676. Umiddelbart begynte han et ivrig reformeringsprosjekt. Han fikk slutt på nepotismeen, bragte balanse i finansene og orden i forvaltningen, fremmet en bedre utdannelse for prestene og prøvde på alle måter å bidra til moralens bedring blant annet ved å ta til orde mot den probabilistiske etikk, noe som i forening med hans uvilje til å fordømme Miguel de Molinos' læresetninger pådro ham jesuittenes misnøye.
De hovedproblemer som han måtte beskjeftige seg med under sitt pontifikat, var tyrkerfaren i Europa, og forholdet til Frankrike.
Under hele sitt pontifikat forsøkte han å vinne de europeiske kristne fyrster for en hellig liga for å slå tilbake tyrkisk aggresjon. Den 31. mars 1683 lyktes han i å bevege den polske kong Jan Sobieski og keiser Leopold I til å inngå en forsvarspakt. Pave Innocens XI støttet dette forbundet og kampen mot tyrkerne med 1,5 millioner gylden. Snart etter lyktes det dem den 12. september 1683 å bryte den tyrkiske beleiring av Wien. Den tyrkiske hær ble tilintetgjørende beseiret, og de gjenværende styrker trengt langt tilbake inn i Ungarn. Hans bidrag til avvergelsen av den overhengende tyrkerfaren fjorde at senere historikere gav ham tilnavnet Forsvarer av det kristne aftenland. I takknemlighet for det gode utfall innstiftet han Maria navnedag som festdag for hele den katolske verdenskirke.
Kampen med Frankrike bestemte også Innocens' kjølige forhold til Jakob II av England, men det er usikkert om det er sant som er påstått at han direkte understøttet Vilhelm av Oraniens side. Innocens hører til den nyere tids mest fremstående paver. Innocens XI døde i august 1689, etter lang tids sykdom.